หุ้นดาวโจนส์,น้ำมันปิดลบ/ทองร่วง
ดาวโจนส์ปิดลบ 7.10 จุด หลังสหรัฐเผยตัวเลขคนว่างงานสูงกว่าคาด ด้านราคาน้ำมันลดลง 44 เซนต์ ขณะที่ทองคำร่วง15.90 ดอลลาร์
12 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,430.70 จุด ลดลง 7.10 จุด หรือ -0.02% ดัชนีเอสแอนด์พี 500 ปิดที่ 3,916.38 จุด เพิ่มขึ้น 6.50 จุด หรือ + 0.17% ดัชนี แนสแดค ปิดที่ 14,025.77 จุด เพิ่มขึ้น 53.24 จุด หรือ +0.38%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 11 ก.พ. หลังกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกอยู่ที่ระดับ 793,000 รายในสัปดาห์ที่แล้ว ซึ่งแม้ว่าต่ำกว่าระดับ 812,000 รายที่มีการรายงานในสัปดาห์ก่อนหน้านี้ แต่ก็สูงกว่าที่นักวิเคราะห์คาดการณ์ไว้ที่ 760,000 ราย
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม ลดลง 44 เซนต์ ปิดที่ 58.24 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน ลดลง 33 เซนต์ ปิดที่ 61.14 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน ลดลง 15.90 ดอลลาร์ ปิดที่ 1,826.80 ดอลลาร์ต่อออนซ์